**Tricolorul**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De astăzi ridicaţi din bernă tricolorul

Albastru, galben, roşu, ca un legământ

Etern şi sfânt cu-naintaşii noştri,

Că ducem mai departe românescul simţământ.

Juraţi cu toţii astăzi patriei credinţă.

Ea ne-a făcut de-un veac din fii risipitori

În bravi moştenitori ai unei naţii.

Vă arboraţi în suflete drapelul tricolor.

De undeva din ceruri vă privesc strămoşii

A căror sânge-a curs noian pe-acest hotar.

Când ridicaţi în slavă tricolorul

Vor şti că nu muriră de un secol în zadar.

Lăsaţi, români, azi, în pustiu, toată gâlceava

Şi vă-nfrăţiţi în horă braţele de fier

Sub tricolor, să vadă toţi duşmanii

Că naţiunea-i sfântă şi românii-n veci nu pier.

Stângeţi la piept drapel albastru, galben, roşu

Români, cu dor privind al patriei pământ,

Şi pruncilor, hrăniţi din a lui holdă,

Îl daţi, pe veci, în pază, cu un sacru legământ.